শাহরুখ খানের কাছে সুখবর। তাঁর মান রেখেছে কলকাতা নাইটরাইডার্স। কীভাবে মান রাখল কেকেআর? এই মুহূর্তে বিশ্বের সবচেয়ে বেশি মানুষ কোন ক্লাবের ভক্ত? ইংল্যান্ডের ম্যানচেস্টার ইউনাইটেডের নাম শুরুর দিকেই থাকবে। ভারতীয় ক্রিকেট কন্ট্রোল বোর্ডের পরিসংখ্যান অনুযায়ী, ম্যান ইউয়ের থেকেও দ্রুত বাড়ছে আইপিএলে কলকাতা নাইট রাইডার্সের (কেকেআর) ভক্তের সংখ্যা!
২০০৮-এ শুরু হয়েছিল ইন্ডিয়ান প্রিমিয়ার লিগ। টুর্নামেন্টের গোড়া থেকেই কেকেআর খেলছে। তবে দিন যত গড়িয়েছে ততই কেকেআর-এর ভক্তসংখ্যা বেড়েছে। শুধু টুইটারেই কেকেআরকে এখন ফলো  করেন ১৮ লাখের বেশি মানুষ। ২০১৪ থেকে ২০১৬ সালের মধ্যে ফলোয়ারের সংখ্যা বেড়েছে প্রায় ৩০০ শতাংশ। ম্যান ইউ-এর টুইটারে ফলোয়ার এখন ৮৮ লাখের কাছাকাছি। গত দু’ বছরে তা বেড়েছে ২০৪ শতাংশ। কেকেআর এখানেই ম্যানচেস্টারের থেকে এগিয়ে।